คุณคะ ปกติเป็นครที่ประจำเดือนมาไม่ค่อยตรงกันอยู่เเล้วค่ะ โดยก่อนหน้านี้ประจำเดือนมาวันที่ 5 เมย., 10 พค., 12 มิย., 2กค. เเละหลังจากนั้นก็ยังไม่มาอีกเลยค่ะ โดยมีการตรวจปัสสาวะมาเป็นระยะๆก็ยังขึ้นขีดเดียว เเละเมื่อวันที่ 15สค. มีไปตรวจเลือดหาค่าฮอร์โมน เเต่คุณเเจ้งว่าไม่ตั้งครรภ์ค่ะ เเต่จนตอนนี้ประจำเดือนก็ยังไม่มา ก่อนหน้านี้มีปวดท้องเหมือนตอนประจำเดือนมาเป็นพักๆเเละเป็นเรื่อยๆ เเละก็มีเจ็บหน้าอกเป็นพักๆเช่นกันค่ะ ไม่เเน่ใจว่าตอนนี้เป็นเพราะอะไร หรือเป็นเพราะสาเหตุอื่นใดๆได้บ้างคะ ไม่มีเลือดออกมาเลย มีตกขาวสีปกติบ้างเล็กน้อยในทุกๆวัน
สวัสดีค่ะ ประจำเดือนมาช้าอาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่โดยการตรวจการตั้งครรภ์ด้วยปัสสาวะหรือในเลือดนั้นให้ผลบวกได้ตั้งแต่ 10-14 วันหลังมีการปฏิสนธิ หากตรวจในช่วงเวลาดังกล่าวแล้วไม่พบการตั้งครรภ์ ก็อาจจะต้องหาสาเหตุอื่นๆร่วมด้วยโดยการตรวจภายในหรืออัลตราซาวน์หน้าท้อง แนะนำกลับไปพบแพทย์เพื่อตรวจซ้ำ โดยการมีประจำเดือนที่มาผิดปกติเดิมอยู่แล้วก็ควรจะหาสาเหตุร่วมไปด้วยสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์